**ANUNŢ PENTRU SOLICITAREA DE EXPRESII DE INTERES:**

**«SERVICII DE CONSULTANȚĂ – CONSULTANT INDIVIDUAL**

**ROMÂNIA - PROIECTUL***„* **Îmbunătățirea managementului riscurilor de dezastre”** –

**Denumirea serviciilor:** **Servicii consultanță pentru**

**"Expertize tehnice în construcții" pentru Sediu ISUJ Botoșani și Detașament de pompieri Botoșani și Sediu ISUJ Vaslui și Detașament de Pompieri Vaslui»**

**Acord de împrumut: nr. 8892 - RO**

**Nr. referință: RO-GIES-175766-CS-INDV**

Guvernul României a primit un împrumut de la Banca Internațională pentru Reconstrucție și Dezvoltare (BIRD) pentru a sprijini implementarea **Proiectului „Îmbunătățirea managementului riscurilor de dezastre” (Proiectul)** și intenționează să utilizeze o parte din aceste fonduri pentru contractarea de servicii de consultanță.

Inspectoratul General pentru Situații de Urgență (IGSU), prin Unitatea de Implementare a Proiectului (UIP)invită **consultanții individuali eligibili** (”Consultanți”) să își manifeste interesul pentru furnizarea serviciilor de consultanță.

Serviciile de consultanță (Serviciile) se referă la servicii specializate din partea unui Consultant Individual – Expert tehnic atestat, în scopul implementării activităților de Proiect din cadrul Componentei 1 – ”*Îmbunătățirea rezistenței seismice a infrastructurii de intervenție în caz de dezastre și de urgență*” și sunt constituite din realizarea *Expertizării tehnice* *a unor construcții existente* aflate în administrarea MAI-IGSU, pentru evaluarea stării tehnice a construcțiilor respective și stabilirea măsurilor de reabilitare seismică necesare conform normelor actuale. Principala activitate de expertizare tehnică se va realiza în baza *Codului de proiectare seismică — Partea a III-a —Prevederi pentru evaluarea seismică a clădirilor existente, indicativ P 100-3/2019.*

Detalii privind aceste Servicii, precum și durata acestora, pot fi obținute prin consultarea Termenilor de Referință privind **"Expertize tehnice în construcții" pentru Sediu ISUJ Botoșani și Detașament de pompieri Botoșani și Sediu ISUJ Vaslui și Detașament de Pompieri Vaslui**, care sunt postați pe website-ul IGSU [www.igsu.ro](http://www.igsu.ro).

Consultantul Individual– Expert tehnic atestat va fi selectat pe baza experienței relevante, a calificărilor și a abilităților de a furniza aceste servicii.

Selecția se va efectua în conformitate cu procedura *Selecție Consultant Individual,* respectând prevederile Regulamentul Băncii Mondiale privind finanțarea proiectelor de investiții, ediția iulie 2016, revizuit în noiembrie 2017 (Procurement Regulations for IPF Borrowers, July 2016, revised November 2017 [http://pubdocs.worldbank.org/ en/178331533065871195/ Procurement-Regulations.pdf](http://pubdocs.worldbank.org/%20en/178331533065871195/%20Procurement-Regulations.pdf)).

La momentul semnării Contractului, ca urmare a câștigării selecției, Consultantul individual- Expert tehnic atestat trebuie să facă dovada că își desfășoară activitatea în condițiile legii, conform reglementărilor prevăzute de art. 5 din Anexa I la HG 925/1995, cu modificările și completările ulterioare.

Consultantul trebuie să cunoască faptul că serviciile de consultanță vor fi furnizate numai de către acesta și orice substituire a Consultantului Individual selectat este interzisă.

Expresiile de interes depuse de candidații la selecția de Expert tehnic atestat trebuie să conțină și informații detaliate privind adresa, numele complet al persoanei, C.V.-ul precum și toate documentațiile necesare care să răspundă cerințelor de mai jos (cum ar fi, fără a fi limitate la: legitimația aferentă atestării, certificatul/certificatele de atestare pentru specialitatea respectivă, memoriul de activitate al Expertului tehnic atestat, declarație pe propria răspundere sub sancțiunea falsului în declarații că nu este înscris în cazierul judiciar ( în original), etc).

**Calificări minime și experiență solicitate:**

a) Expertul tehnic atestat va fi certificat pentru realizarea rapoartelor de expertiză tehnică pentru domeniul specificat în Termenii de Referință privind stabilitatea structurală în conformitate cu normele și legile în vigoare; Expertul Tehnic Atestat trebuie să fie autorizat din punct de vedere al calității lucrărilor în conformitate cu cerințele și specialitatea - domeniile A1, A2 – 20 puncte.

b) Expertul tehnic atestat trebuie să furnizeze o experiență relevantă pentru domeniile pentru care este atestat de minim 5 (cinci) ani – 20 puncte.

c) Expertul tehnic atestat trebuie să prezinte o experiență relevantă , care trebuie să respecte cerința de cel puțin 5 (cinci) Rapoarte de Expertiză Tehnică finalizate. În acest sens, se vor prezenta în lista cu clădirile expertizate informații referitoare la încadrarea în clase de importanță, suprafețele desfășurate și regimul de înălțime – 40 puncte.

d) Referințele primite de la beneficiarii aferenți clădirilor expertizate – 10 puncte.

e) Experiența relevantă a Expertului tehnic atestat dovedită prin prezentarea documentaţiei privind descrierea Expertizelor Tehnice efectuate în zona geografică ce cuprinde judeţele din acest pachet, sau judeţele învecinate acestora, va fi considerată un avantaj – 10 puncte.

Se recomandă tuturor Consultanților individuali interesați să ia în considerație prevederile paragrafelor 3.14, 3.15, 3.16 și 3.17 din „Regulamentul Băncii Mondiale privind achizițiile în cadrul împrumuturilor de finanțare a proiectelor de investiții”, datat iulie 2016 și revizuit în noiembrie 2017 (menționat mai sus), care stipulează politica Băncii Mondiale cu privire la *conflictul de interese*.

De asemenea, se recomandă consultarea paragrafelor 3.21, 3.22 și 3.23 cu privire la *eligibilitate*, din cadrul documentului menționat anterior. Excepțiile de la prevederile paragrafului 3.23 (b) sunt situațiile detaliate în paragrafele 3.23 (c) și 3.23 (d).

Consultanţii individuali interesați pot obţine informaţii suplimentare, prin depunerea de solicitări scrise în acest sens, prin e-mail sau la adresa de mai jos, în intervalul orelor de program cuprins între 8:00 – 16:00 (luni - vineri).

Expresiile de interes trebuie depuse în scris, în limba română, la adresa de mai jos (personal, prin poștă sau prin e-mail), până la data de **03.09.2020, ora 14:00.**

**Inspectoratul General pentru Situații de Urgență**

**Unitatea de Implementare a Proiectului privind îmbunătățirea managementului riscurilor la dezastre**

În atenția: dl. col. Mihai Cezar DAMIAN, manager de proiect

Str. Banu Dumitrache nr.46, sector 2, București

Fax: 021-208 45 46

e-mail: [laura.chiscop@igsu.ro](mailto:laura.chiscop@igsu.ro); [uip\_bm@igsu.ro](mailto:uip_bm@igsu.ro); [marcela.vladareanu.uip@igsu.ro](mailto:marcela.vladareanu.uip@igsu.ro).